CELEX: 32017R0960
Language: ro
Date: 2017-06-02 00:00:00
Title: Regulamentul de punere în aplicare (UE) 2017/960 al Comisiei din 2 iunie 2017 privind clasificarea anumitor mărfuri în Nomenclatura combinată

8.6.2017   
            
            
               RO
            
            
               Jurnalul Oficial al Uniunii Europene
            
            
               L 145/4
            
         REGULAMENTUL DE PUNERE ÎN APLICARE (UE) 2017/960 AL COMISIEI
   din 2 iunie 2017
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iunie 2017.
      
         
            Pentru Comisie,
         
         
            pentru președinte
         
         Stephen QUEST
         
            Director general
         
         
            Direcția Generală Impozitare și Uniune Vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs prezentat sub forma unui extract de păstăi de vanilie, de culoare maronie, cu aspect tulbure (care conține apă și alcool cu titru alcoolic volumic de 35 % vol. ca solvenți), la care s-a adăugat zahăr în proporție de 5 % în procente de masă.
                  Produsul are o aromă intensă de vanilie și un gust caracteristic de alcool și de zahăr. Acesta este prezentat pentru vânzarea cu amănuntul în recipiente de 100 ml și se utilizează pentru a îmbunătăți gustul preparatelor culinare.
               
               
                  2103 90 90 
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2103 , 2103 90  și 2103 90 90 .
                  Produsul nu poate fi considerat un extract vegetal clasificat la poziția 1302  întrucât, în urma adăugării zahărului, capătă caracteristicile unui preparat alimentar [a se vedea, de asemenea, notele explicative ale Sistemului armonizat (NESA) aferente poziției 1302  litera (A) al șaselea paragraf].
                  Preparatele utilizate pentru a condimenta anumite preparate culinare și fabricate din diverse ingrediente trebuie clasificate la poziția 2103  [a se vedea, de asemenea, notele explicative ale Sistemului armonizat aferente poziției 2103  litera (A) primul paragraf].
                  În consecință, produsul trebuie clasificat la codul NC 2103 90 90  drept condiment compus sau produs de asezonare amestecat.